Daya angkat

Apabila suatu bendalir mengalir mengelilingi sesuatu objek, bendalir itu mengenakan daya ke atas objek tersebut. Daya angkat ialah komponen daya ini yang berserenjang dengan arah aliran yang datang. Ini berbeza dengan daya seretan, iaitu komponen daya yang selari dengan arah aliran. Daya angkat biasanya bertindak ke atas untuk menentang daya graviti, namun ia boleh juga bertindak ke mana-mana arah yang berserenjang dengan aliran.

Jika bendalir di sekeliling ialah udara, daya itu disebut daya aerodinamik. Dalam air atau sebarang cecair lain, ia disebut daya hidrodinamik.

Daya angkat dinamik dibezakan daripada jenis daya angkat lain dalam bendalir. Daya angkat aerostatik atau keapungan, iaitu apabila bendalir di dalam sesuatu objek lebih ringan daripada bendalir di sekelilingnya, tidak memerlukan pergerakan dan digunakan oleh belon, kapal udara, kapal terbang ringan, bot, dan kapal selam. Daya angkat peluncuran, iaitu apabila hanya bahagian bawah badan yang tenggelam dalam aliran bendalir, digunakan oleh bot bermotor, papan luncur, papan layar, kapal layar, dan papan ski air.
Terdapat beberapa cara untuk menerangkan bagaimana daya angkat terhasil; ada yang lebih rumit daripada yang lain, dan ada yang telah terbukti tidak benar. Penjelasan yang paling mudah ialah sayap menolak udara ke bawah, dan tindak balasnya menolak sayap ke atas.

 Rujukan 

Kategori:Daya
Kategori:Mekanik klasik
Kategori:Aerodinamik
Kategori:Webarchive template wayback links
Kategori:Selenggaraan CS1: Nama yang banyak: authors list